Eŭropa Molekulbiologia Laboratorio

La Eŭropa Laboratorio pri Molekula Biologio, Eŭropa Molekul-Biologia Laboratorio aŭ Eŭropa Molekulbiologia Laboratorio, mallonge EMBL - angle European Molecular Biology Laboratory, france Laboratoire européen de biologie moléculaire, germane Europäisches Laboratorium für Molekularbiologie, itale Laboratorio Europeo di Biologia Molecolare, hispane Laboratorio Europeo de Biología Molecular, nederlande Europees Laboratorium voor Moleculaire Biologie - estas molekulbiologia esplora institucio kaj scienca societo kun centra oficejo en Hajdelbergo. Ĝi estas subtenita de 22 membroŝtatoj, kvar kandidataj membroŝtatoj kaj du asociitaj membroŝtatoj. EMBL estis kreita en 1974 kaj estas interregistara organizaĵo financita de publikaj esploraj fondusoj de ĝiaj membroŝtatoj. Esplorado ĉe EMBL estas farita de proksimume 85 sendependaj laborgrupoj kovranta ĉiujn subfakojn de molekula biologio. La Laboratorio funkcias de kvin sidejoj: la ĉefa laboratorio en Heidelberg kaj subsidejoj en Hinxton (la eŭropa Bioinformatika Instituto (EBI), en Anglio), Grenoblo (Francio), Hamburgo (Germanio) kaj Monterotondo (proksime al Romo). EMBLaj laborgrupoj kaj laboratorioj faras bazan esploradon en molekula biologio kaj molekula medicino kaj trejnadon por sciencistoj, studentoj kaj vizitantoj. La organizaĵo kunlaboras en la evoluigo de servoj, novaj instrumentoj kaj metodoj kaj teĥnologio en ĝiaj membraj statoj. Esplorado ĉe EMBL Ĉiu el la malsamaj EMBLaj sidejoj havas specifan propran esplorkampon. La EMBL-EBI estas nabo por biokomputikaj esploro kaj servoj, evoluiganta kaj daŭriganta grandan nombron de sciencaj datumaroj senpage uzeblaj. Ĉe Grenoblo kaj Hamburgo, esplorado koncentriĝis pri struktura biologio. En Monterotondo troviĝas esplorado pri musa biologio. Ĉe la sidejo en Heidelberg, estas unuoj pri Ĉela Biologio kaj Biofiziko, Evolua Biologio, Genara Biologio kaj Struktura kaj Komputila Biologio kaj ankaŭ servaj grupoj kompletigantaj la suprajn esplorajn kampojn. Multaj sciencaj avancoj estis farita ĉe EMBL, plej notinde la unua sistema genetika analizo de embria evoluiĝo en la frukta muŝo de Christiane Nüsslein-Volhard kaj Eric Wieschaus, pro kio ili estis premiitaj je la Nobel Premio en Fiziologio aŭ Medikamento en 1995. Membriĝo Trejnado Altnivela trejnado estas unu el la kvar kernaj misioj de EMBL. Dum jaroj, la Laboratorio starigis plurajn trejnadajn aktivecojn, el kiuj la ĉefa estas la EMBL Internacia Doktoriĝa Programo (EIPP) - ĝi havas studentaron de ĉirkaŭ 200 kaj ekde 1997 havis la rajton premii memstare doktorgradon. Aliaj aktivecoj inkluzivas la postdoktoriĝulan programon, inkluzive la EMBL Interfakan POstDoktoriĝan programon (EIPOD); la Eŭropa Lernada Laboratorio por Vivsciencoj (ELLS) por instruista trejnad, kaj la Vizitanta Programo. Scienco kaj socio EMBL ankaŭ funkciigas aktivan Programon pri Scienco kaj Socio, kiu proponas aktivecojn kaj eventojn pri nunaj demandoj en vivscienco esploro por la ĝenerala publiko kaj la scienca komunumo. Historio EMBL estis ideo de Leó Szilárd, James Watson kaj John Kendrew. Ilia celo estis krei internacian esploran centron, simila al CERN, al rivala la forte usone-superregitan kampon de molekula biologio. Kendrew estis la unua Ĝenerala Direktor de EMBL ĝis 1982 kaj estis sekvita de Lennart Philipson. De 1993 al 2005 Fotis Kafatos servis kiel direktoro kaj estis sekvita de Iain Mattaj, kvara kaj nuna Ĝenerala Direktoro de EMBL ekde 2005. Referencoj Vidu ankaŭ Eŭropa Molekula Biologia Organizo, rekta najbaro (EMBO) Iniciato por Scienco en Eŭropo Eksteraj ligiloj Oficiala retejo (anglalingve)